fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Ensihoitopalvelun tietojen toisiokäytössä on Valtavasti Toivoa – suuria edistysaskeleita ensihoidon tiedonhallinnassa - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sote-uudistus, Tiedonhallinta sosiaali- ja terveysalalla
Ensihoitopalvelun tietojen toisiokäyttö. Siinä kolme sanaa, joihin kiteytyy Suomen, ja jopa maailman mittakaavassa ainutlaatuinen mahdollisuus kehittää sosiaali- ja terveydenhuoltoa ja tukea tutkimusta ja innovaatiotoimintaa yhdellä yhteiskunnan toiminnan kannalta kirjaimellisesti elintärkeimmällä alalla eli ensi- ja akuuttihoidossa.
Toisiokäytöllä tarkoitetaan sote-tiedon hyödyntämistä mm. tutkimuksessa, innovaatiotoiminnassa, tilastoinnissa ja opetuksessa sekä tulevien sote-maakuntien ohjauksessa, valvonnassa ja arvioinnissa.
Ensihoitopalvelun tietotuotanto perustuu tällä hetkellä alueellisiin ja järjestelmäkohtaisiin ratkaisuihin, joissa tietoa joudutaan usein kirjaamaan erikseen tilastointia, tutkimusta ja muuta toisiokäyttöä varten.
Nykytilanne on kouriintuntuvin niillä alueilla, joissa ensihoitopalvelun tietojen kirjaaminen tapahtuu paperisille Kelan SV210-lomakkeille. Näiden toisiokäyttö muussa tarkoituksessa kuin kierrätyspaperina edellyttää tietojen erillistä kirjaamista tietojenkäsittelyjärjestelmiin. Eli tietokoneelle.
Käytössä on joitakin sähköisiä kirjaamisalustoja, joiden tietosisällöt poikkeavat kuitenkin toisistaan. Lisäksi tietojen vertailu edellyttää usein sekä teknistä että sisällöllistä yhtenäistämistä.
Kertakirjaamisen periaate helpottaa tiedon toisiokäyttöä
Turvallisuusviranomaisten kenttäjärjestelmä KEJO tulee lähivuosina käyttöön ensihoitopalvelun kirjaamisalustana kaikkialla Suomessa. Ensimmäiset käyttöönotot tapahtuvat jo seuraavien kuukausien aikana.
KEJO ja sen sähköinen ensihoitokertomus (EHK) tuottavat ensihoitopalvelun tiedot toisiokäyttöä varten pääosin rakenteisena tietona ja suoraan operatiivisesta järjestelmästä eli kertakirjaamisen periaatteella.
EHK:n kehittämisen ohessa tapahtunut ensihoitopalvelun tietosisältöjen standardointi on suomalaisen ensihoitopalvelun kaikkien aikojen suurin tiedonhallinnan edistysaskel.
Standardoinnin ansiosta ensihoitopalvelun tiedot tulevat olemaan vertailukelpoisia ja rakenteisesti tuotettuja koko Manner-Suomessa.  Erityisen merkittäväksi tämän edistysaskeleen tekee se, että ensihoitopalvelu koskettaa koko Suomen väestöä.
Ensihoitopalvelu on hätänumeron 112 kautta eniten tehtäville hälytettävä viranomainen, ja jokaisen lähipiiristä löytyy usein joku, joka on ollut ensihoitopalvelun potilaana.
Tietojen toisiokäyttö vähentää kirjaamiseen käytettävää aikaa esimerkiksi erillisten laskutusjärjestelmien osalta. Suurin hyötyjä on kuitenkin ensihoidon potilas, joka saa entistä laadukkaampaa ja turvallisempaa ensihoitoa, sillä ensihoidon tietopohja päätöksentekoa, kehitystyötä ja tutkimusta varten paranee kaikilla tasoilla.
Ensihoitopalvelun tiedot osaksi kansallista tietovarantoa
Sosiaali- ja terveysministeriö käynnisti vuonna 2019 Toivo-ohjelman, jonka tarkoituksena on mahdollistaa sote-uudistuksen tavoitteisiin pääseminen kehittämällä tiedolla johtamista päätöksenteon ja palvelujen kehittämisen tukena. Ohjelman tavoitteena on kehittää tulevien maakuntien tietojohtamista, valtakunnallisten viranomaisten tietotuotantoa ja tietovarantoja sekä niitä tukevia työvälineitä.
Toivo-ohjelma jakautuu kahteen hankkeeseen: Virta-hankkeen tavoitteena on maakuntien tiedolla johtamisen kehittäminen ja Valtava-hankeen tavoitteena on valtakunnallisen tietotuotannon uudistaminen.
Ensihoidon tiedonhallinnan ja tietotuotannon uudistaminen on osa Valtava-hanketta. Ensihoitopalvelun kansallista tietovarantoa valmistelevan projektin tavoitteena on pystyä tuomaan EHK:n tuottama potilastieto ja KEJOssa tuotettu muu kuin potilastieto toisiokäyttöön eri käyttäjäryhmille.
Ensihoidon tiedot hyödynnettävissä vuodenvaihteessa
Ensihoidon projektin osalta ensimmäiset tulokset tulevat ensihoidon ammattilaisten hyödynnettäväksi vuodenvaiheessa 2020-2021.
Valtava-hankkeen ensihoidon tiedontuotantolinja rakentuu pala kerrallaan vastaamaan KEJOa ensi vaiheessa käyttävien alueiden tarpeisiin. Tiedon käyttäjinä ovat ensi vaiheessa palvelun järjestäjät, yksityiset ja julkiset palveluntuottajat.
Tiedon vastaanoton, käsittelyn, analysoinnin ja raportoinnin tekninen infrastruktuuri rakentuu osana Valtava-hankkeessa tehtävää ICT-palveluiden kehitystyötä. Ensihoitopalvelun tarpeisiin ei siis rakennetta erillistä ratkaisua, vaan ensihoitopalvelun tietojen toisiokäytön järjestelmät ovat hyödynnettävissä ja monistettavissa myös muissa Valtava-hankkeen tiedontuotantolinjoissa.
Kuten operatiivisessa toiminnassakin, ensihoitopalvelu on ensimmäisiä sosiaali- ja terveydenhuollon ketjun lenkkejä myös tiedonhallinnassa ja tietojen toisiokäytön hyödyntämisessä.
Viljami Lampilinna projektipäällikkö Sote-tieto ja -tiedonhallinta, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.